
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 8P/89/2025 8825201335 15. 08. 2025 JUDr. Silvia Šviderská ECLI:SK:OSVT:2025:8825201335.1
Uznesenie Okresný súd Vranov nad Topľou v právnej veci starostlivosti súdu o maloletých, maloletý A. B., nar. XX.XX.XXXX, bytom pri matke, na návrh maloletej matky A. B., nar. XX.XX.XXXX, bytom C. XXX, zastúpenej zákonnými zástupcami A. B., nar. XX.XX.XXXX a D. B., nar. XX.XX.XXXX, obaja bytom C. XXX, toho času E. XXX, o zverenie maloletého dieťaťa do náhradnej osobnej starostlivosti, t a k t o rozhodol: I. Konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Maloletá matka v zastúpení svojimi zákonnými zástupcami sa návrhom podaným na tunajšom súde domáhala vydania rozhodnutia, ktorým žiadala zveriť mal. A. B. nar. XX.XX.XXXX do náhradnej osobnej starostlivosti starých rodičov A. B., nar. XX.XX.XXXX a D. B., nar. XX.XX.XXXX. 2. Písomným podaním zo dňa 08.08.2025 vzali zákonní zástupcovi mal. matky návrh na zverenie mal. A. do ich náhradnej osobnej starostlivosti v celom rozsahu späť z dôvodu, že maloletá matka zabezpečuje výchovu a starostlivosť mal. dieťaťu. 3. Podľa § 29 ods. 1, ods. 2, ods. 3 zák. č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Keďže zákonní zástupcovia mal. matky vzali návrh na zverenie mal. dieťaťa do ich náhradnej osobnej starostlivosti v celom rozsahu späť, pričom v konaní nie je potrebné pokračovať, nakoľko starostlivosť o mal. dieťa zabezpečuje matka dieťaťa, súd s poukazom na vyššie uvedené zákonné ustanovenie konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

